Разведчыкі прывялі палоннага. Ён быў варты жалю, да таго ж не з'яўляўся немцам. Нічога ад яго партызаны не даведаліся і разгубіліся, што з ім рабіць далей. Золатаў хацеў палоннага застрэліць, аднак партызаны не далі яму гэта зрабіць. Камісар атрада Ігар Кіпень нават абазваў Золатава мясніком. Праз некалькі дзён венгр уцёк, і Золатаў хадзіў пераможцам. "Камандзір не сумняваўся, што пра гэты эпізод ён радзіруе ў Маскву, і, напэўна, не ў партызанскі штаб. А ў тым другім штабе нічога не забываюць".